b'\n_START_ARTICLE_\nBr\xc3\xb8nsted\xe2\x80\x93Lowryjeva teorija kislin in baz\n_START_PARAGRAPH_\nBr\xc3\xb8nsted\xe2\x80\x93Lowryjeva teorija kislin in baz je teorija, ki sta jo leta 1923 neodvisno eden od drugega predlagala danski fizikalni kemik Johannes Nicolaus Br\xc3\xb6nsted in angle\xc5\xa1ki fizikalni kemik Thomas Martin Lowry. Po njuni teoriji je kislina snov, ki v medsebojni reakciji odda proton (H\xe2\x81\xba) in preide v konjugirano bazo, baza pa snov, ki proton sprejme in preide v konjugirano kislino. Teorija je posplo\xc5\xa1itev Arrheniusove teorije.'